title: 2008/363/ES: Sklep Sveta z dne 14. aprila 2008 o podaljšanju veljavnosti Sklepa 2005/321/ES o zaključku postopka posvetovanja z Republiko Gvinejo v okviru člena 96 Sporazuma iz Cotonouja

text:
               9.5.2008

               SL

               Uradni list Evropske unije

               L 125/29

      SKLEP SVETA

   z dne 14. aprila 2008
   o podaljšanju veljavnosti Sklepa 2005/321/ES o zaključku postopka posvetovanja z Republiko Gvinejo v okviru člena 96 Sporazuma iz Cotonouja
   (2008/363/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1), in revidiranega v Luxembourgu dne 25. junija 2005 (2), ter zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Partnerskega sporazuma med državami AKP in ES (3), ter zlasti člena 3 Notranjega sporazuma,
   ob upoštevanju predloga Komisije,
   ob upoštevanju naslednjega:

               (1)

               Sklep 2005/321/ES (4) določa, da obdobje za spremljanje ustreznih ukrepov traja 36 mesecev od datuma njegovega sprejetja in bi se moralo končati 14. aprila 2008.

               (2)

               Ob koncu tega obdobja spremljanja je bilo ugotovljeno, da so bile številne zaveze izpolnjene, poglavitne ostale zaveze pa so privedle do konkretnih pobud. Vendar pa je treba precej pomembnih ukrepov glede bistvenih elementov Sporazuma iz Cotonouja še izvesti –

         SKLENIL:
   Člen 1
   Veljavnost Sklepa 2005/321/ES se podaljša za 12 mesecev. Vsakih šest mesecev se ga znova pregleda.
   Pismo naslovljeno na predsednika vlade Republike Gvineje je priloženo temu sklepu.
   Člen 2
   Ukrepi, sprejeti s Sklepom 2005/321/ES na podlagi ustreznih ukrepov iz člena 96(2)(c) Sporazuma iz Cotonouja, ostanejo nespremenjeni.
   Člen 3
   Ta sklep začne veljati z dnem sprejetja.
   Veljati preneha 14. aprila 2009.
   Člen 4
   Ta sklep se objavi v Uradnem listu Evropske unije.

      V Luxembourgu, 14. aprila 2008

            Za Svet

            Predsednik

         I. JARC

      (1)  UL L 317, 15.12.2000, str. 3.

      (2)  UL L 287, 28.10.2005, str. 4.

      (3)  UL L 317, 15.12.2000, str. 376.

      (4)  UL L 104, 23.4.2005, str. 33.

      PRILOGA
      Pismo predsedniku vlade Republike Gvineje
      Spoštovani predsednik vlade,
      Evropska unija pripisuje členu 9 Sporazuma iz Cotonouja velik pomen. Spoštovanje človekovih pravic ter načel demokracije in zagotavljanje pravne države, na katerih temelji partnerstvo AKP-EU, so bistveni elementi Sporazuma, zato pomenijo temelj naših odnosov.
      Evropska unija je leta 2004 menila, da politične razmere v Gvineji kršijo te bistvene dele, in julija 2004 začela postopek posvetovanja v skladu s členom 96 Sporazuma. To posvetovanje je privedlo do sklepov, ki so bili predhodno sporočeni predsedniku vlade v dopisu z dne 14. aprila 2005.
      Ustrezni ukrepi določajo, da obdobje spremljanja traja 36 mesecev in se zaključi 14. aprila 2008. V tem obdobju je potekal okrepljen politični dialog, ki sta ga med drugim potrdila tudi organizacija štirih skupnih spremljanj Sveta in Komisije maja 2005, februarja 2006, maja 2007 in marca 2008 ter obisk komisarja Michela oktobra 2006. Evropska unija se je konec decembra 2006 ob upoštevanju ugotovljenega napredka odločila, da Gvineji odobri razpolaganje z zneskom proračunskih sredstev A iz 9. ERS v vrednosti 85,8 milijona EUR.
      Zadnje skupno spremljanje je potrdilo, da je ukrepanje gvinejskih organov na splošno pozitivno, zlasti na področju volitev, kjer je Evropska unija ponudila znatno pomoč, ter na področju makroekonomskih politik. Vendar pa organizacija parlamentarnih volitev, vključno z določitvijo datuma volitev, ki je ena glavnih zavez gvinejske vlade, še ni zaključena. Glede na sedanja prizadevanja vlade je mogoče predvidevati, da bodo te zaveze izpolnjene v 12 mesecih.
      Evropska unija se zaveda pozitivne dinamike, ki je bila vzpostavljena v Gvineji, in spremlja pot, ki jo je treba še prehoditi. Na podlagi tega je sklenila, da bo obdobje spremljanja v zvezi s Sklepom z dne 14. aprila 2005 podaljšala na 48 mesecev in tako gvinejskim organom omogočila, da bodo izpolnili vse prevzete zaveze. Ta sklep pa se lahko zaradi razvoja dogodkov pregleda v vsakem trenutku.
      Zato se še naprej uporabljajo ustrezni ukrepi, ki smo vam jih sporočili v našem prejšnjem dopisu z dne 14. aprila 2005.
      Sprejmite, gospod predsednik vlade, izraze mojega globokega spoštovanja.

         V Bruslju,

               Za Komisijo

               Za Svet


title: Sklep št. H5 z dne 18. marca 2010 o sodelovanju v boju proti goljufijam in napakam v okviru Uredbe Sveta (ES) št. 883/2004 in Uredbe (ES) št. 987/2009 Evropskega parlamenta in Sveta o koordinaciji sistemov socialne varnosti  (Besedilo velja za EGP )in za sporazum ES/Švica

text:
               8.6.2010

               SL

               Uradni list Evropske unije

               C 149/5

         SKLEP št. H5
   z dne 18. marca 2010
   o sodelovanju v boju proti goljufijam in napakam v okviru Uredbe Sveta (ES) št. 883/2004 in Uredbe (ES) št. 987/2009 Evropskega parlamenta in Sveta o koordinaciji sistemov socialne varnosti
   (Besedilo velja za EGP in za sporazum ES/Švica)
   2010/C 149/05
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z upravljanjem ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta (2),
   ob upoštevanju člena 76 Uredbe (ES) št. 883/2004,
   ob upoštevanju členov 2(2), 20, 52 in 87(3) Uredbe (ES) št. 987/2009,
   ob upoštevanju naslednjega:

               (1)

               Člen 76 Uredbe (ES) št. 883/2004 od pristojnih organov in nosilcev zahteva, da sodelujejo pri zagotavljanju ustreznega izvajanja Uredbe.

               (2)

               Ukrepi za boj proti goljufijam in napakam so tesno povezani s področji socialne varnosti, kakor so opredeljena v členu 3(1) Uredbe (ES) št. 883/2004, njihov cilj pa je zagotoviti, da so prispevki plačani pravi državi članici in da dajatve niso neprimerno dodeljene ali pridobljene z goljufijo.

               (3)

               Ukrep za boj proti goljufijam in napakam je zato del pravilnega izvajanja uredb (ES) št. 883/2004 in (ES) št. 987/2009.

               (4)

               Tesnejše in učinkovitejše sodelovanje med pristojnimi organi in nosilci je ključni dejavnik boja proti goljufijam in napakam.

               (5)

               Identifikacija oseb je bistvenega pomena za izvajanje uredb v smislu iskanja oseb v podatkovni zbirki nosilca in za zagotovitev, da gre res za osebo, za katero se ta izdaja.

               (6)

               V členu 3(3) Uredbe (ES) št. 987/2009 je poudarjeno, da kadar države članice zaradi izvajanja uredb zbirajo, posredujejo ali obdelujejo osebne podatke v skladu s svojo zakonodajo, zadevnim osebam zagotovijo, da lahko v celoti uveljavljajo svoje pravice v zvezi z varovanjem osebnih podatkov v skladu z določbami Skupnosti o varstvu posameznikov pri obdelavi osebnih podatkov in prostem pretoku teh podatkov.

               (7)

               Člen 5(3) Uredbe (ES) št. 987/2009 pristojnemu nosilcu omogoča, da v primeru dvoma od nosilca v kraju začasnega ali stalnega bivališča zahteva, da opravi potrebno preverjanje podatkov, ki jih je posredovala zadevna oseba, ali veljavnost dokumenta.

               (8)

               Učinkovito sodelovanje v boju proti goljufijam in napakam temelji na postopkih za zagotavljanje informacij o spremembah, kar zadeva veljavno zakonodajo in izvajanje členov 20 in 52 Uredbe (ES) št. 987/2009.
               v skladu s pogoji iz člena 71(2) Uredbe (ES) št. 883/2004 –

         SPREJELA NASLEDNJI SKLEP:

      Splošno

               1.

               Organi in nosilci držav članic za namene ustreznega izvajanja Uredbe (ES) št. 883/2004 in Uredbe (ES) št. 987/2009 sodelujejo v boju proti goljufijam in napakam.

               2.

               Upravna komisija enkrat letno razpravlja o sodelovanju v boju proti goljufijam in napakam. Ta razprava temelji na prostovoljnem poročanju držav članic o njihovih izkušnjah in napredku na tem področju. Predlog za vsebino takšnih poročil je naveden v Prilogi 1.

               3.

               Države članice imenujejo kontaktno točko, pristojno za goljufije in napake, kateri lahko pristojni organi ali nosilci sporočajo tveganja goljufij in zlorab ali sistematične težave, ki povzročajo zamude in napake. Ta kontaktna točka je vključena v seznam, ki ga objavi sekretariat Upravne komisije.

      Napake

               4.

               Pristojni organi in nosilci za omejitev tveganj napak izvedejo ukrepe za zagotovitev predložitve pravočasnih in ustreznih informacij, zlasti pri uporabi sistema elektronske izmenjave informacij o socialni varnosti. V ta namen morajo pristojni organi in nosilci:

                           (a)

                           zagotoviti, da za informacije, ki so poslane elektronsko prek standardnih elektronskih dokumentov organom ali nosilcem drugih držav članic, velja postopek nadzora kakovosti, zlasti glede identifikacije zadevnih oseb in kode PIN ter

                           (b)

                           poročati Tehnični komisiji in Upravni komisiji o kakršnih koli sistematičnih težavah, ki povzročajo zamude ali napake pri izmenjavi informacij za namene uredb.

      Poročanje o smrti

               5.

               Kar zadeva sodelovanje v zvezi s poročanjem o smrti:

                           (a)

                           države članice preko Upravne komisije izmenjujejo kakršne koli inovativne prakse, ki so jih uvedle na tem področju, ali poročajo o ovirah pri zagotavljanju sodelovanja glede te zadeve;

                           (b)

                           države članice pregledajo svoje prakse glede odpravljanja neporočanja o smrti v čezmejnih primerih, da zagotovijo čim večjo skladnost takšnih praks z najboljšimi praksami na tem področju. Seznam identificiranih najboljših praks vsebuje Priloga 2;

                           (c)

                           prejemnik čim hitreje obravnava zahteve za informacije, ki mu jih v zvezi s poročanjem o smrti predložijo nosilci ali pristojni organi.

      Zahteva za informacije

               6.

               Ob upoštevanju zahteve za delovanje v skladu z določbami Skupnosti o varstvu posameznikov pri obdelavi osebnih podatkov in prostem pretoku teh podatkov pristojni organi in nosilci poskrbijo za dobro sodelovanje, kadar od drugih držav članic prejmejo zahteve za informacije z namenom boja proti goljufijam in zagotavljanja ustreznega izvajanja uredb. Preden pa je kakršna koli zahteva zavrnjena zaradi varovanja podatkov, izvedejo temeljito presojo pravnega položaja.

               7.

               Kadar zahteva za informacije z namenom boja proti goljufijam in napakam zadeva podatke, ki se nanašajo na izvedbo uredb o koordinaciji, a je neposredno ne obravnava nosilec ali pristojni organ, nosilec ali pristojni organ pomaga nosilcu ali organu, ki je informacije zahteval, identificirati tretjo stran kot primerni vir informacij in se pogajati z zadevno tretjo stranjo.

      Klavzula ponovnega pregleda

               8.

               Ta sklep se ponovno pregleda najpozneje konec drugega leta po začetku njegove veljavnosti.

               9.

               Ta sklep se objavi v Uradnem listu Evropske unije. Uporablja se od prvega dne drugega meseca po objavi.

            Predsednik Upravne komisije

         José Maria MARCO GARCÍA

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.

      PRILOGA 1

         Zadeve, ki jih je med drugim treba vključiti v letna poročila držav članic o goljufijah in napakah

                  1.

                  Ukrepi, ki so bili med letom izvedeni za boj proti goljufijam in napakam v primerih, določenih v skladu z uredbama.

                  2.

                  Posebne težave pri izvajanju pravil o koordinaciji, ki bi lahko privedle vsaj do tveganj goljufij in napak.

                  3.

                  Z drugimi državami članicami EU sklenjeni sporazumi in dvostranske ureditve o sodelovanju s ciljem boja proti goljufijam in napakam.

                  4.

                  Ukrepi, izvedeni na področju storitev, za spodbujanje usklajenosti nosilcev in ponudnikov zdravstvenih storitev s pravili o koordinaciji in zagotavljanje informacij državljanom.

      PRILOGA 2

         Najboljše prakse glede odpravljanja neporočanja o smrti v čezmejnih zadevah
          (1)

                  Vzpostavitev sistema za neposredno poročanje o smrti v državi gostiteljici

                  Usklajevanje podatkov

                  Zahteva po upravnem pregledu pri državi gostiteljici

                  Dostop do poročil o smrti druge zdravstvene ustanove

                  Potrdilo o živetju

                  Zagotovitev neposredne fizične prisotnosti v državi gostiteljici

         (1)  Popolnejše poročilo o teh najboljših praksah je na voljo v oddelku 9.2 poročila ad hoc skupine za spremljanje boja proti goljufijam in napakam Upravne komisije z dne 16. novembra 2009, objavljenega kot Obvestilo CASSTM 560/09.


title: 2008/357/ES: Sklep Komisije z dne 23. aprila 2008 o posebnih zahtevah za varnost otrok, ki jih morajo izpolnjevati evropski standardi za vžigalnike v skladu z Direktivo 2001/95/ES Evropskega parlamenta in Sveta (Besedilo velja za EGP)

text:
               7.5.2008

               SL

               Uradni list Evropske unije

               L 120/11

      SKLEP KOMISIJE

   z dne 23. aprila 2008
   o posebnih zahtevah za varnost otrok, ki jih morajo izpolnjevati evropski standardi za vžigalnike v skladu z Direktivo 2001/95/ES Evropskega parlamenta in Sveta
   (Besedilo velja za EGP)
   (2008/357/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti člena 4(1)(a),
   ob upoštevanju naslednjega:

               (1)

               Direktiva 2001/95/ES proizvajalce obvezuje, da dajo na trg le varne proizvode.

               (2)

               Na podlagi Direktive 2001/95/ES se proizvod šteje za varnega, kar zadeva nevarnost in vrste nevarnosti zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske.

               (3)

               V skladu z Direktivo 2001/95/ES morajo evropski organi za standarde pripraviti evropske standarde. Takšni standardi morajo zagotavljati, da proizvodi izpolnjujejo splošno varnostno zahtevo Direktive.

               (4)

               Vžigalniki so sami po sebi nevarni proizvodi, ker so vir plamena ali toplote in ker vsebujejo vnetljivo tekočino ali plin, ki sta pogosto pod pritiskom. Najočitnejše možne nevarnosti, povezane z napačno uporabo vžigalnikov, so požari, opekline in prenapolnjenost vžigalnikov, ki ob navzočnosti vira toplote lahko privede do eksplozije.

               (5)

               Vžigalniki niso namenjeni otrokom. Vseeno pa je napačna uporaba vžigalnikov pogosta zlasti pri otrocih in jo je treba pri presoji varnosti takšnih proizvodov upoštevati. To zlasti velja za vžigalnike za enkratno uporabo, ki se prodajajo v velikih količinah, pogosto po več skupaj, in jih potrošniki uporabljajo kot nizko-cenovne proizvode, ki se po uporabi odvržejo, ter za vžigalnike, ki so za otroke še posebej zanimivi, ker imajo obliko ali zabavne značilnosti, privlačne za otroke.

               (6)

               Napačna uporaba vžigalnikov pri majhnih otrocih lahko privede do požara, ki lahko povzroči znatno osebno in materialno škodo, vključno s smrtjo. Zato vžigalniki predstavljajo resno nevarnost, da jih bodo otroci napačno uporabili.

               (7)

               Komisija je leta 1998 Evropskemu odboru za standardizacijo (CEN) izdala mandat za standardizacijo št. M/266 v zvezi z varnostjo potrošnikov in otrok glede vžigalnikov, rezultat česar je bil evropski standard EN 13869:2002: Vžigalniki – varni za otroke – varnostne zahteve in preskusne metode.

               (8)

               Glede na to, da lahko zlasti zmožnost in verjetnost, da se bodo otroci igrali z vžigalniki in jih napačno uporabili, ogrožata zdravje in varnost potrošnikov, in da se lahko nevarnost učinkovito odpravi le s sprejetjem ustreznih ukrepov, ki se uporabljajo na ravni Skupnosti, je Komisija 11. maja 2006 v skladu z določbami iz člena 13 Direktive 2001/95/ES sprejela Odločbo 2006/502/ES (2) o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg.

               (9)

               Glede na to, da so odločbe, sprejete v skladu s členom 13 Direktive 2001/95/ES, začasni ukrepi, ki veljajo največ eno leto in se lahko podaljšajo največ za eno leto, je Komisija 12. aprila 2007 sprejela Odločbo 2007/231/ES (3) o podaljšanju veljavnosti Odločbe 2006/502/ES za eno leto.

               (10)

               Čeprav standard EN 13869 v Uradnem listu ni omenjen v skladu z določbami Direktive 2001/95/ES, Odločba Komisije 2006/502/ES ustvarja domnevo o skladnosti vžigalnikov, ki so v skladu z nacionalnimi standardi, ki prevzemajo standard EN 13869.

               (11)

               Glede na potrebo po uporabi ustreznih tehničnih rešitev za oceno varnostnih zahtev za otroke pri uporabi vžigalnikov so države članice in Komisija, v sodelovanju z evropskimi organizacijami za standardizacijo in po posvetovanju z zainteresiranimi stranmi, ugotovile potrebo po reviziji standarda EN 13869.

               (12)

               Glavna ugotovljena težava sedanjega standarda je zanašanje na testiranja skupin otrok, katerih namen je bil preveriti, ali so vžigalniki dejansko varni za otroke. Medtem ko se je metoda testiranja skupine otrok izkazala za zanesljivo, bi bilo primerno opredeliti alternativne metode za določitev varnosti vžigalnikov za otroke, pod pogojem, da je vsaka alternativa vsaj tako učinkovita in zanesljiva. Poleg tega je obstoječo opredelitev vžigalnikov, ki so otrokom posebej privlačni (tako imenovani „neobičajni vžigalniki“), mogoče različno razlagati, kar lahko privede do neenake uporabe prepovedi za takšne vžigalnike. Nazadnje je treba obravnavati še številna druga vprašanja, da lahko standardi v celoti izpolnijo svojo vlogo zagotavljanja ustreznih tehničnih rešitev.

               (13)

               Posebne zahteve za varnost otrok pri uporabi vžigalnikov je treba oblikovati na podlagi določb člena 4 Direktive 2001/95/ES, da se od organov za standardizacijo zahteva revizija standarda EN 13869 v skladu s postopkom iz Direktive 98/34/ES (4) za zbiranje informacij na področju tehničnih standardov in tehničnih predpisov in da se omogoči objava revidiranega standarda v Uradnem listu.

               (14)

               Ko je sklicevanje na revidiran standard objavljeno v Uradnem listu, se domneva, da vžigalniki, proizvedeni v skladu s standardom, izpolnjujejo splošno varnostno zahtevo iz Direktive 2001/95/ES o splošni varnosti proizvodov, kar zadeva posebne varnostne zahteve za otroke, zajete v standardu.

               (15)

               Ukrepi, predvideni s tem sklepom, so v skladu z mnenjem Odbora, ustanovljenega na podlagi Direktive 2001/95/ES –

         JE SKLENILA:
   Člen 1
   Namen
   Namen tega sklepa je določiti zahteve, na podlagi katerih lahko Komisija od ustreznih organov za standardizacijo zahteva spremembo ustreznih standardov za vžigalnike.
   Za namene tega sklepa:

               „vžigalnik“ pomeni ročno napravo za proizvajanje plamena z gorivom in se običajno uporablja za namensko prižiganje zlasti cigaret, cigar in pip, lahko pa se predvidoma uporablja za prižiganje materialov, kot so papir, stenji, sveče in svetilke, izdelan s celotno zalogo goriva, ki se ga lahko ponovno napolni ali ne.

               „vžigalnik, ki je varen za otroke“ pomeni vžigalnik, oblikovan in proizveden na takšen način, da ga, pod običajnimi ali razumno predvidljivimi pogoji uporabe, ne more uporabiti otrok, mlajši od 51 mesecev, ker je na primer za njegovo uporabo potrebna moč ali zaradi oblikovanja ali zaščite vžigalnega mehanizma ali zapletenosti ali zaporedja potrebnih operacij za sprožitev.

               „vžigalnik, ki je privlačen za otroke“ pomeni vžigalnik, katerega oblika na kakršen koli način spominja na druge predmete, za katere je znano, da so privlačni ali namenjeni otrokom, mlajšim od 51 mesecev.

         Člen 2
   Zahteve
   1.   Za namen člena 4 Direktive 2001/95/ES so posebne varnostne zahteve za otroke pri uporabi vžigalnikov naslednje:

               (a)

               vžigalniki so varni za otroke, da se čim bolj zmanjšata zmožnost in verjetnost, da jih bodo uporabili otroci, mlajši od 51 mesecev,;

               (b)

               vžigalniki niso privlačni za otroke, mlajše od 51 mesecev.

         2.   Odstavek 1(a) se ne uporablja za vžigalnike, ki se lahko ponovno napolnijo, za katere proizvajalci pristojnim organom na njihovo zahtevo zagotovijo potrebno dokumentacijo, ki potrjuje, da so vžigalniki oblikovani, izdelani in dani na trg tako, da zagotavljajo nepretrgano pričakovano varno uporabo vsaj za obdobje petih let, so upravičeni do popravila in zlasti izpolnjujejo vse sledeče zahteve:

               (a)

               imajo v skladu z Direktivo 1999/44/ES Evropskega parlamenta in Sveta (5) pisno garancijo proizvajalca za obdobje vsaj dveh let za vsak vžigalnik;

               (b)

               jih je praktično možno popraviti in varno ponovno napolniti v vsej življenjski dobi, predvsem pa morajo imeti popravljiv vžigalni mehanizem;

               (c)

               dele, ki niso potrošni, a obstaja verjetnost, da se po obdobju garancije ob nepretrgani uporabi obrabijo ali pokvarijo, lahko nadomestijo ali popravijo pooblaščene ali specializirane poprodajne službe s sedežem v Evropski uniji.

      V Bruslju, 23. aprila 2008

            Za Komisijo

         Meglena KUNEVA

            Članica Komisije

      (1)  UL L 11, 15.1.2002, str. 4.

      (2)  UL L 198, 20.7.2006, str. 41.

      (3)  UL L 99, 14.4.2007, str. 16.

      (4)  UL L 204, 21.7.1998, str. 37.

      (5)  UL L 171, 7.7.1999, str. 12.


title: 2010/298/CFSP: Sklep Sveta 2010/298/SZVP z dne 25. maja 2010 o spremembi in podaljšanju Skupnega ukrepa 2008/112/SZVP o misiji Evropske unije v podporo reformi varnostnega sektorja v Republiki Gvineji-Bissau (EU SSR GUINEA-BISSAU)

text:
               26.5.2010

               SL

               Uradni list Evropske unije

               L 127/16

         SKLEP SVETA 2010/298/SZVP
   z dne 25. maja 2010
   o spremembi in podaljšanju Skupnega ukrepa 2008/112/SZVP o misiji Evropske unije v podporo reformi varnostnega sektorja v Republiki Gvineji-Bissau (EU SSR GUINEA-BISSAU)

   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28 in člena 43(2) Pogodbe,
   ob upoštevanju naslednjega:

               (1)

               Svet je 12. februarja 2008 sprejel Skupni ukrep 2008/112/SZVP o misiji Evropske unije v podporo reforme varnostnega sektorja v Republiki Gvineji-Bissau (EU SSR GUINEA-BISSAU) (1). Navedeni skupni ukrep naj bi se uporabljal do 31. maja 2009.

               (2)

               Svet je 18. maja 2009 sprejel Skupni ukrep 2009/405/SZVP (2), ki je spremenil Skupni ukrep 2008/112/SZVP in podaljšal njegovo veljavo do 30. novembra 2009. Svet je 17. novembra 2009 sprejel Skupni ukrep 2009/841/SZVP (3), ki je spremenil Skupni ukrep 2008/112/SZVP in podaljšal njegovo veljavo do 31. maja 2010.

               (3)

               Politični in varnostni odbor (PVO) je 5. februarja 2010 potrdil podaljšanje delovanja EU pri reformi varnostnega sektorja v Gvineji-Bissau in zahteval načrtovanje nove misije v okviru skupne varnostne in obrambne politike (SVOP) v podporo izvajanju reforme varnostnega sektorja.

               (4)

               Predsednik vlade Gvineje-Bissau je v pismu z dne 22. februarja 2010 visokega predstavnika Unije za zunanje zadeve in varnostno politiko (VP) pozval, da ustanovi novo misijo, katere naloge bodo usposabljanje, usmerjanje in svetovanje, da bi se proces reforme varnostnega sektorja uspešno nadaljeval.

               (5)

               Po dogodkih 1. aprila 2010 in izvršitvi politične demarše EU zoper oblasti Gvineje-Bissau 19. aprila 2010, se je PVO 30. aprila 2010 dogovoril, da bi bilo treba zaradi zagotovitve skladnosti med različnimi zunanjepolitičnimi instrumenti EU mandat EU SSR GUINEA-BISSAU podaljšati do 30. septembra 2010 z namenom sprejetja končne odločitve do julija 2010 o nadaljnjem delovanju v okviru SVOP v Gvineji-Bissau na podlagi strateškega pregleda in razvoja razmer na terenu. PVO je v zvezi s tem izpostavil in opozoril na predpogoje za nadaljnjo delovanje EU na področju reforme, vključno s spoštovanjem demokratičnih načel, človekovih pravic in pravne države.

               (6)

               Skupni ukrep 2008/112/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Skupni ukrep 2008/112/SZVP se spremeni:

               1.

               Člen 1(1) se nadomesti z naslednjim:
               „1.   Evropska unija (EU) ustanovi misijo EU v podporo reformi varnostnega sektorja v Republiki Gvineja-Bissau (v nadaljevanju: EU SSR GUINEA-BISSAU ali misija), ki obsega pripravljalno fazo, ki se začne 26. februarja 2008, in izvedbeno fazo, ki se začne najpozneje 1. maja 2008. Misija bo trajala do 28 mesecev od izjave o pripravljenosti za začetek delovanja.“;

               2.

               Člen 9(1) se nadomesti z naslednjim:
               „1.   Referenčni finančni znesek za kritje stroškov, povezanih z misijo za obdobje od 26. februarja 2008 do 30. novembra 2009, je 5 650 000 EUR.
               Referenčni finančni znesek za kritje stroškov, povezanih z misijo za obdobje od 1. decembra 2009 do 30. junija 2010, je 1 530 000 EUR.
               Referenčni finančni znesek za kritje stroškov, povezanih z misijo za obdobje od 1. julija 2010 do 30. septembra 2010, je 630 000 EUR“;

               3.

               V členu 17 se drugi odstavek nadomesti z naslednjim:
               „Uporablja se do 30. septembra 2010.“.

         Člen 2
   Ta sklep začne veljati na dan sprejetja.

      V Bruslju, 25. maja 2010

            Za Svet

            Predsednik

         M. SEBASTIÁN

      (1)  UL L 40, 14.2.2008, str. 11.

      (2)  UL L 128, 27.5.2009, str. 60.

      (3)  UL L 303, 18.11.2009, str. 70.


title: Sklep št. 1247/2002/ES Evropskega parlamenta, Sveta in Komisije z dne 1. julija 2002 o predpisih in splošnih pogojih za izvajanje funkcije evropskega nadzornika za varstvo podatkov

text:
Pomembno pravno obvestilo

|

32002D1247

Uradni list L 183 , 12/07/2002 str. 0001 - 0002

		Sklep št. 1247/2002/ES Evropskega parlamenta, Sveta in Komisijez dne 1. julija 2002o predpisih in splošnih pogojih za izvajanje funkcije evropskega nadzornika za varstvo podatkovEVROPSKI PARLAMENT, SVET EVROPSKE UNIJE IN KOMISIJA EVROPSKIH SKUPNOSTI SO –ob upoštevanju Pogodbe o ustanovitvi Evropske skupnosti,ob upoštevanju Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov [1], in zlasti člena 43 Uredbe,ob upoštevanju predloga Komisije [2],ob upoštevanju naslednjega:(1) Evropski nadzornik za varstvo podatkov je neodvisni nadzorni organ, ki mu je zaupano spremljanje uporabe instrumentov varstva fizičnih oseb v zvezi z obdelavo osebnih podatkov in prostim pretokom teh podatkov, v ustanovah in organih Skupnosti.(2) Predpisi za varstvo podatkov so namenjeni zaščiti temeljnih pravic in svoboščin posameznikov, zlasti njihovega zasebnega in družinskega življenja v zvezi z obdelavo osebnih podatkov, predvsem v skladu s členom 6 Pogodbe o Evropski Uniji ter z obveznim upoštevanjem členov 7 in 8 Listine o temeljnih pravicah Evropske Unije. Te temeljne pravice je po sodni praksi Sodišča treba tolmačiti glede na člen 8 Evropske Konvencije za varstvo človekovih pravic in temeljnih svoboščin ter ustavnih tradicij, ki so skupne državam članicam. Cilj varstva podatkov je treba doseči, pri tem pa upoštevati cilj, da se ne smejo omejevati informacije, ki jih imajo državljani na voljo o javnih dejavnostih.(3) Za učinkovito ustanovitev tega neodvisnega nadzornega organa je treba določiti predpise in splošne pogoje, ki urejajo izvajanje funkcije evropskega nadzornika za varstvo podatkov in pomočnika nadzornika.(4) Večino elementov, ki morajo biti vključeni v predpise in splošne pogoje za izvajanje funkcije evropskega nadzornika za varstvo podatkov, že vsebuje Uredba (ES) št. 45/2001. Vsebuje potrebne določbe o imenovanju evropskega nadzornika za varstvo podatkov ter pomočnika nadzornika, o njunih človeških in finančnih virih, njuni neodvisnosti, njuni obveznosti glede poslovnih skrivnosti in o njunih nalogah in pooblastilih. Poslovnik Evropskega nadzornika za varstvo podatkov, ki ga predvideva člen 46(k) Uredbe (ES) št. 45/2001, bi moral vsebovati zlasti postopkovne določbe o urejanju načina uporabe njegovih pooblastil.(5) Evropskega nadzornika za varstvo podatkov zavezuje pravo Skupnosti in mora ravnati v skladu z Uredbo (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije [3]. Tako bi ga morale zavezovati določbe Pogodbe o zaščiti temeljnih pravic in svoboščin, ki določajo, da mora biti odločanje v Uniji kolikor mogoče odprto in zagotavljajo varstvo osebnih podatkov, zlasti pravico do zasebnosti.(6) Finančni okvir tega sklepa bi moral biti skladen s trenutno zgornjo mejo postavke 5.(7) V Uredbi (ES) št. 45/2001 manjkata samo dva glavna vidika predpisov in ju je zato treba še pojasniti. Ta dva vidika zadevata določitev plače nadzornika in pomočnika nadzornika, njunih dodatkov in vseh drugih nadomestil osebnega prejemka, ter določitev sedeža nadzornika. Pojasniti bi bilo treba tudi določbe Uredbe (ES) št. 45/2001 o postopku za imenovanje Evropskega nadzornika za varstvo podatkov in pomočnika nadzornika.(8) Evropski nadzornik za varstvo podatkov naj bi imel osebni prejemek na isti ravni kot evropski varuh človekovih pravic, glede na to, da je treba nadzorniku zagotoviti status, primeren njegovim nalogam in pooblastilom, in glede na dejstvo, da Uredba (ES) št. 45/2001 pri opredelitvi institucionalnega profila nadzornika v veliki meri sledi vzoru evropskega varuha človekovih pravic. Evropski varuh človekovih pravic je enakopraven s sodnikom Sodišča v pogledu osebnih prejemkov, dodatkov in starostne pokojnine.(9) Pomočnik nadzornika bi moral biti glede osebnih prejemkov, dodatkov in starostne pokojnine postavljen na enako raven kot sodni tajnik Sodišča, tako da se vzpostavi hierarhija med njim in evropskim nadzornikom, pri čemer pa imata oba pravico do iste vrste prejemkov v skladu s postopkom njunega imenovanja, mandatom in nalogami.(10) Sedež evropskega nadzornika za varstvo podatkov naj bi bil v Bruslju, da bi zaradi narave njegovega dela zagotovili potrebno bližino med njim in institucijami ter organi Skupnosti, ki jih nadzoruje, in mu omogočili nemoteno opravljanje nalog.(11) Preučiti je treba v kolikšni meri sodelovanje, vzpostavljeno z nadzornimi organi za varstvo podatkov v skladu s poglavjem VI Pogodbe o Evropski uniji, kot je določeno v členu 46(f) Uredbe (ES) št. 45/2001, služi doseganju cilja po zagotavljanju doslednosti pri uporabi pravil in postopkov za nadzor nad varstvom podatkov.(12) Pristojni odbor Evropskega parlamenta se lahko odloči, da vse kandidate na seznamu, ki ga na podlagi javnega razpisa za zbiranje kandidatov sestavi Komisija v skladu s členom 42(1) Uredbe (ES) št. 45/2001, izpraša na zaslišanju, odprtem za vse člane parlamenta –SKLENILI:Člen 1Osebni prejemek evropskega nadzornika za varstvo podatkovEvropski nadzornik za varstvo podatkov je glede določitve plače, dodatkov, starostne pokojnine in vseh drugih nadomestil na podlagi plače izenačen s sodnikom Sodišča Evropskih skupnosti.Člen 2Osebni prejemek namestnika nadzornikaNamestnik nadzornika je glede določitve plače, dodatkov, starostne pokojnine in vseh drugih nadomestil na podlagi plače izenačen s sodnim tajnikom Sodišča Evropskih skupnosti.Člen 3Postopek imenovanjaEvropski nadzornik za varstvo podatkov in namestnik nadzornika se imenujeta na podlagi javnega razpisa za zbiranje kandidatov. Ta razpis omogoči vsem zainteresiranim kandidatom po vsej Skupnosti, da predložijo svoje prijave. Seznam kandidatov je javen. Na podlagi seznama, ki ga sestavi Komisija v skladu s členom 42(1) Uredbe (ES) št. 45/2001, se pristojni odbor Evropskega parlamenta lahko odloči za zaslišanje kandidatov, z namenom, da si zagotovi možnost, da izrazi svoje mnenje o tem, kateremu kandidatu daje prednost.Člen 4SedežEvropski nadzornik za varstvo podatkov in namestnik nadzornika imata sedež v Bruslju.Člen 5Ta sklep začne veljati dan po objavi v Uradnem listu Evropskih skupnosti.V Bruslju, 1. julija 2002Za Evropski parlamentPredsednikP. CoxZa SvetPredsednikM. Arias CañeteZa KomisijoR. ProdiPredsednik[1] UL L 8, 12.1.2001, str. 1.[2] UL C 304 E, 30.10.2001, str. 178.[3] UL L 145, 31.5.2001, str. 43.--------------------------------------------------


title: 2010/442/CFSP: Sklep Sveta 2010/442/SZVP z dne 11. avgusta 2010 o podaljšanju mandata posebnega predstavnika Evropske unije v Bosni in Hercegovini

text:
               12.8.2010

               SL

               Uradni list Evropske unije

               L 211/26

         SKLEP SVETA 2010/442/SZVP
   z dne 11. avgusta 2010
   o podaljšanju mandata posebnega predstavnika Evropske unije v Bosni in Hercegovini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 11. marca 2009 sprejel Skupni ukrep 2009/181/SZVP (1) s katerim je bil g. Valentin INZKO imenovan za posebnega predstavnika Evropske unije (PPEU) v Bosni in Hercegovini do 28. februarja 2010.

               (2)

               Svet je 22. februarja 2010 sprejel Sklep 2010/111/SZVP (2), s katerim je bil podaljšan mandat posebnega predstavnika Evropske unije v Bosni in Hercegovini do 31. avgusta 2010.

               (3)

               Mandat PPEU bi moral biti podaljšan do 31. avgusta 2011. Mandat PPEU pa lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP) po začetku veljavnosti sklepa o ustanovitvi Evropske službe za zunanje delovanje.

               (4)

               Mandat PPEU bi bilo treba izvajati usklajeno s Komisijo, da se zagotovi skladnost z drugimi zadevnimi dejavnostmi, ki so v pristojnosti Unije.

               (5)

               PPEU bo svoj mandat izvajal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat PPEU v Bosni in Hercegovini g. Valentina INZKA se podaljša do 31. avgusta 2011. Mandat PPEU lahko predčasno preneha, če tako odloči Svet na predlog VP po začetku veljavnosti sklepa o ustanovitvi Evropske službe za zunanje delovanje.
   Člen 2
   Politični cilji
   Naloge PPEU temeljijo na ciljih politike Evropske unije (v nadaljnjem besedilu: „EU“ ali „Unija“) v BiH. Ti cilji so osredotočeni na stalni napredek pri izvajanju Splošnega okvirnega sporazuma za mir (GFAP) v skladu z načrtom izvajanja nalog Urada visokega predstavnika in stalni napredek stabilizacijsko-pridružitvenega procesa, za stabilno, trdno, mirno in več-etnično BiH, ki mirno sodeluje s svojimi sosedi in je nepreklicno na poti k članstvu v EU.
   Člen 3
   Naloge
   Da bi dosegel politične cilje, ima PPEU naslednje naloge:

               (a)

               zagotavljati svetovanje in pomoč Unije v političnem procesu;

               (b)

               spodbujati celovito politično usklajevanje Unije in prispevati h krepitvi interne usklajenosti in povezanosti Unije v BiH, vključno z informativnimi sestanki z vodji misij Unije in s sodelovanjem pri, ali z zastopanjem na, njihovih rednih sestankih, s predsedovanjem koordinacijski skupini, ki jo sestavljajo vsi prisotni akterji Unije na kraju samem, z namenom usklajevanja izvedbenih vidikov delovanja Unije in z določanjem smernic za te akterje v zvezi z odnosi z organi v BiH;

               (c)

               spodbujati celovito usklajevanje Unije in dajati na terenu politične smernice pri prizadevanjih Unije v boju proti organiziranemu kriminalu na kraju samem brez poseganja v vodilno vlogo policijske misije Evropske unije (EUPM) pri usklajevanju policijskih vidikov teh prizadevanj in brez poseganja v ALTHEA (EUFOR) vojaško strukturo poveljevanja;

               (d)

               brez poseganja v vojaško strukturo poveljevanja poveljniku sil EU dajati politične smernice glede vojaških vprašanj z vidika lokalne politike, zlasti kar zadeva občutljive operacije ter odnose s tamkajšnjimi organi oblasti in tamkajšnjimi mediji;

               (e)

               posvetovati se s poveljnikom sil EU pred političnim ukrepanjem, ki utegne vplivati na varnostne razmere;

               (f)

               zagotavljati doslednost in skladnost ukrepov Unije v odnosu do javnosti. Tiskovni predstavnik PPEU je glavna oseba za stike EU z mediji BiH glede vprašanj skupne zunanje in varnostne politike/skupne varnostne in obrambne politike (SZVP/SVOP);

               (g)

               vzdrževati pregled nad celotnim nizom dejavnosti na področju pravne države in v zvezi s tem po potrebi svetovati VP in Komisiji;

               (h)

               vodji misije EUPM dajati lokalne politične smernice; PPEU in poveljnik civilne operacije se po potrebi posvetujeta;

               (i)

               podpirati pripravo in izvedbo preoblikovanja policije kot del širšega pristopa mednarodne skupnosti in organov oblasti BiH k uveljavljanju pravne države, pri čemer se uporabljata policijsko strokovno znanje in podpora EUPM;

               (j)

               v tesnem stiku z EUPM podpirati okrepljeno in učinkovitejše delovanje med kazenskim pravosodjem in policijo v BiH;

               (k)

               posvetovati se z vodjo EUPM pred političnim ukrepanjem, ki utegne vplivati na razmere v policiji in varnostne razmere;

               (l)

               kar zadeva policijsko in pravosodno sodelovanje v kazenskih zadevah, vključno z Europolom, in s tem povezane dejavnosti Unije, po potrebi svetovati VP in Komisiji ter sodelovati pri potrebnem lokalnem usklajevanju;

               (m)

               ob upoštevanju skladnosti in morebitnega medsebojnega dopolnjevanja še naprej svetovati glede prednostnih nalog Instrumenta za pred-pristopno pomoč;

               (n)

               v tesnem sodelovanju s Komisijo podpirati načrtovanje okrepljene prisotnosti Unije v povezavi z ukinitvijo Urada visokega predstavnika (UVP), vključno s svetovanjem glede vidikov prehoda, povezanih z obveščanjem javnosti o prehodu;

               (o)

               prispevati k razvoju in utrjevanju spoštovanja človekovih pravic in temeljnih svoboščin v BiH v skladu s politiko in smernicami EU na področju človekovih pravic;

               (p)

               biti v stiku z zadevnimi organi BiH glede njihovega polnega sodelovanja z Mednarodnim kazenskim sodiščem za nekdanjo Jugoslavijo (MKSNJ);

               (q)

               zagotavljati politična mnenja in pomagati pri procesu ustavne reforme;

               (r)

               brez poseganja v ustrezne strukture poveljevanja pomagati zagotoviti, da vsi instrumenti Unije na območju operacij delujejo usklajeno za doseganje političnih ciljev Unije.

         Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   Člen 5
   Visoki predstavnik
   Vloga PPEU v ničemer ne posega v naloge visokega predstavnika v BiH, vključno z njegovo usklajevalno vlogo v zvezi z dejavnostmi vseh civilnih organizacij in agencij, kakor jo predvideva Splošni okvirni sporazum za mir (SOSM) ter poznejši sklepi in izjave Sveta za uresničevanje miru (SUM).
   Člen 6
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. septembra 2010 do 31. avgusta 2011 znaša 3 700 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEE glede vseh odhodkov odgovarja Komisiji.
   Člen 7
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za ustanovitev svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice in institucije Unije lahko predlagajo začasno dodelitev svojega osebja za delo pri PPEU. Plače osebja, ki ga PPEU začasno dodeli država članica ali institucija Unije, krije zadevna država članica ali institucija Unije. PPEU se lahko dodelijo tudi strokovnjaki, ki so jih države članice začasno dodelile generalnemu sekretariatu Sveta. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice ali institucije Unije, ki ga pošilja, ter opravlja svoje obveznosti in ravna v interesu misije PPEU.
   Člen 8
   Privilegiji in imunitete PPEU in njegovega osebja
   O privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov njegovega osebja, se po potrebi doseže dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotovijo vso potrebno podporo.
   Člen 9
   Varovanje tajnih podatkov EU
   PPEU in člani njegove ekipe spoštujejo načela varovanja tajnosti in minimalne standarde, določene s Sklepom Sveta 2001/264/ES z dne 19. marca 2001 o sprejetju predpisov Sveta o varovanju tajnosti (3), zlasti pri ravnanju s tajnimi podatki EU.
   Člen 10
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacija Unije in/ali države članice, kakor je ustrezno, zagotavljajo logistično podporo v regiji.
   Člen 11
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod njegovo neposredno pristojnostjo, zlasti z:

               (a)

               vzpostavitvijo posebnega varnostnega načrta misije na podlagi navodil generalnega sekretariata Sveta, ki med drugim vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega, kakor tudi obvladovanje primerov ogrožanja varnosti ter načrt misije za ravnanje v nepredvidenih razmerah in evakuacijo;

               (b)

               zagotavljanjem, da je vse osebje, razporejeno zunaj Unije, zavarovano za visoko stopnjo tveganja glede na pogoje na območju misije;

               (c)

               zagotavljanjem, da so vsi člani njegove ekipe, ki bodo razporejeni izven Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje, in sicer glede na lestvice tveganja, ki jih je za območje misije določil generalni sekretariat Sveta;

               (d)

               zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa redno pripravljajo pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvedbi nalog.

         Člen 12
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 13
   Usklajevanje
   1.   Dejavnosti PPEU so usklajene z dejavnostmi Komisije, po potrebi pa tudi z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije.
   Na terenu vzdržuje tesne stike z vodjo delegacije Unije in z vodji misij držav članic. Slednji mu pri izvajanju nalog pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   2.   V podporo operacijam Unije za krizno upravljanje PPEU skupaj z drugimi akterji Unije na terenu izboljša razširjanje in izmenjavo informacij med akterji Unije na območju operacij, da bi tako dosegli visoko raven skupnega zavedanja in presoje o razmerah.
   Člen 14
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU konec februarja 2011 VP, Svetu in Komisiji predloži poročilo o napredku, ob izteku mandata pa izčrpno poročilo o izvedbi nalog.
   Člen 15
   Začetek veljavnosti
   Ta sklep začne veljati na dan sprejetja.

      V Bruslju, 11. avgusta 2010

            Za Svet

            Predsednik

         S. VANACKERE

      (1)  UL L 67, 12.3.2009, str. 88.

      (2)  UL L 46, 23.2.2010, str. 23.

      (3)  UL L 101, 11.4.2001, str. 1.


title: 2008/152/ES: Sklep Sveta z dne 18. februarja 2008 o imenovanju španskega člana in dveh španskih nadomestnih članov Odbora regij

text:
               22.2.2008

               SL

               Uradni list Evropske unije

               L 48/64

      SKLEP SVETA

   z dne 18. februarja 2008
   o imenovanju španskega člana in dveh španskih nadomestnih članov Odbora regij
   (2008/152/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Eno mesto člana se je sprostilo po izteku mandata GALLEGA CUESTE. Dve mesti nadomestnih članov Odbora regij sta se izpraznili zaradi poteka mandatov MARTÍN MALLÉNA in SUÁREZ RODRÍGUEZA –

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenujejo:

               (a)

               za člana:

                           —

                           Pedro CASTRO VÁZQUEZ, Alcalde de Getafe (Madrid)

                     in

               (b)

               za nadomestna člana:

                           —

                           Esther MONTERRUBIO VILLAR, Comisionada para las Relaciones Exteriores del Gobierno de Aragón, Comunidad Autónoma de Aragón,

                           —

                           Francisco DE LA TORRE PRADOS, Alcalde de Málaga.

         Člen 2
   Ta sklep začne učinkovati na dan sprejetja.

      V Bruslju, 18. februarja 2008

            Za Svet

            Predsednik

         I. JARC

      (1)  UL L 56, 25.2.2006, str. 75.


title: 2008/85/ES: Sklep Sveta z dne 28. januarja 2008 o imenovanju dveh španskih nadomestnih članov Odbora regij

text:
               31.1.2008

               SL

               Uradni list Evropske unije

               L 27/20

      SKLEP SVETA

   z dne 28. januarja 2008
   o imenovanju dveh španskih nadomestnih članov Odbora regij
   (2008/85/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa g. MUÑOA GANUZA in g. MORALESA FEBLESA sta se sprostili dve mesti nadomestnih članov Odbora regij –,

         SKLENIL:
   Člen 1
   Za preostanek mandata, ki se izteče 25. januarja 2010, se za nadomestna člana Odbora regij imenujeta:

               —

               g. Iñaki AGUIRRE ARIZMENDI, Secretario General de Acción Exterior, Comunidad Autónoma del País Vasco,
               in

               —

               g. Julio César FERNÁNDEZ MATO, Secretario General de Relaciones Exteriores, Comunidad Autónoma de Galicia.

         Člen 2
   Ta sklep začne učinkovati na dan sprejetja.

      V Bruslju, 28. januarja 2008

            Za Svet

            Predsednik

         D. RUPEL

      (1)  UL L 56, 25.2.2006, str. 75.


title: 2011/815/SZVP: Sklep Političnega in varnostnega odbora EUTM Somalia/1/2011 z dne 6. decembra 2011 o sprejemu prispevka tretje države k vojaški misiji Evropske unije, ki prispeva k usposabljanju somalskih varnostnih sil (EUTM Somalia)

text:
               7.12.2011

               SL

               Uradni list Evropske unije

               L 324/36

         SKLEP POLITIČNEGA IN VARNOSTNEGA ODBORA EUTM SOMALIA/1/2011
   z dne 6. decembra 2011
   o sprejemu prispevka tretje države k vojaški misiji Evropske unije, ki prispeva k usposabljanju somalskih varnostnih sil (EUTM Somalia)
   (2011/815/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji, zlasti tretjega pododstavka člena 38 Pogodbe,
   ob upoštevanju Sklepa Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (EUTM Somalia) (1), zlasti člena 8(2) Sklepa,
   ob upoštevanju naslednjega:

               (1)

               Poveljnik EUTM Somalia EU je dne 17. novembra in 16. decembra 2008 ter 19. marca 2009 organiziral konference o oblikovanju in izpopolnjevanju sil.

               (2)

               Na podlagi priporočil poveljnika misije EU in vojaškega odbora EU (VOEU) glede prispevka Srbije EUTM Somali-ji, je prispevek Srbije treba sprejeti.

               (3)

               V skladu s členom 5 Protokola (št. 22) o stališču Danske, priloženega Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje niti pri izvajanju tega sklepa niti pri financiranju EUTM Somali-je –

         SPREJEL NASLEDNJI SKLEP:
   Člen 1
   Prispevek tretje države
   Ob upoštevanju ugotovitev konferenc o oblikovanju in izpopolnjevanju sil z dne 17. novembra in 16. decembra 2008 ter 19. marca 2009 ter priporočil poveljnika misije EU in VOEU se prispevek Srbije za vojaško misijo Evropske unije, ki prispeva k usposabljanju somalskih varnostnih sil (EUTM Somalia), sprejme.
   Člen 2
   Začetek veljavnosti
   Ta sklep začne veljati na dan sprejetja.

      V Bruslju, 6. decembra 2011

            Za Politični in varnostni odbor

            Predsednik

         O. SKOOG

      (1)  UL L 44, 19.2.2010, str. 16.


title: Sklep predstavnikov vlad držav članic o začasni namestitvi določenih institucij in služb Skupnosti (67/446/EGS)

text:
Pomembno pravno obvestilo

|

41967D0446

Uradni list 152 , 13/07/1967 str. 0018 - 0020 finska posebna izdaja: poglavje 1 zvezek 1 str. 0033  švedska posebna izdaja: poglavje 1 zvezek 1 str. 0033

		Skleppredstavnikov vlad držav članic o začasni namestitvi določenih institucij in služb Skupnosti(67/446/EGS)(67/30/Euratom)PREDSTAVNIKI VLAD DRŽAV ČLANIC SOob upoštevanju člena 37 Pogodbe o ustanovitvi enotnega Sveta in enotne Komisije Evropskih skupnosti,upoštevajoč, da je brez poseganja v uporabo člena 77 Pogodbe o ustanovitvi Evropske skupnosti za premog in jeklo, člena 216 Pogodbe o ustanovitvi Evropske gospodarske skupnosti, člena 189 Pogodbe o ustanovitvi Evropske skupnosti za atomsko energijo in drugega odstavka člena 1 Protokola o Statutu Evropske investicijske banke pri vzpostavitvi enotnega Sveta in enotne Komisije Evropskih skupnosti treba določiti Luksemburg kot začasni kraj dela določenih institucij in služb, zato da bi rešili nekatere posebne probleme Velikega vojvodstva Luksemburg,SKLENILI:Člen 1Luksemburg, Bruselj in Strasburg ostanejo začasni kraji dela institucij Skupnosti.Člen 2V mesecih aprilu, juniju in oktobru se Svet sestaja v Luksemburgu.Člen 3Sodišče ostane v Luksemburgu.V Luksemburgu so nastanjeni tudi sodni in para-sodni organi, vključno z organi, pristojnimi za uporabo pravil o konkurenci, ki bodisi že obstajajo bodisi bodo ustanovljeni v skladu s Pogodbami o ustanovitvi Evropske skupnosti za premog in jeklo, Evropske gospodarske skupnosti in Evropske skupnosti za atomsko energijo ali s konvencijami, sklenjenimi v okviru Skupnosti, bodisi med državami članicami bodisi s tretjimi državami.Člen 4Generalni sekretariat Skupščine in njegove službe ostanejo v Luksemburgu.Člen 5Evropska investicijska banka se nastani v Luksemburgu, kjer se sestajajo njeni vodstveni organi in potekajo vse njene dejavnosti.Ta določba se nanaša zlasti na razvijanje njenih sedanjih dejavnosti, posebej tistih iz člena 130 Pogodbe o ustanovitvi Evropske gospodarske skupnosti, na možno širitev teh dejavnosti na druga področja in na nove naloge, ki bi bile banki dodeljene.V Luksemburgu se nastani Urad za zveze med Komisijo in Evropsko investicijsko banko, katerega posebna naloga je olajševanje poslov Evropskega razvojnega sklada.Člen 6Monetarni odbor se sestaja v Luksemburgu in Bruslju.Člen 7Finančne službe Evropske skupnosti za premog in jeklo se nastanijo v Luksemburgu. Obsegajo generalni direktorat za kredite in investicije ter službo, pristojno za pobiranje dajatev, skupaj z računovodskimi službami.Člen 8Urad za uradne publikacije Evropskih skupnosti, ki sta mu priključena skupno prodajno mesto ter služba za srednjeročne in dolgoročne prevode, se nastani v Luksemburgu.Člen 9Nadalje se v Luksemburgu nastanijo naslednje službe Komisije:(a) statistični urad in služba za obdelavo podatkov;(b) službi za higieno in varnost pri delu Evropske gospodarske skupnosti in Evropske skupnosti za premog in jeklo;(c) Generalni direktorat za razširjanje informacij, Direktorat za varovanje zdravja in Direktorat za zaščitne ukrepe Evropske skupnosti za atomsko energijo;ter ustrezna administrativna in tehnična infrastruktura.Člen 10Vlade držav članic so pripravljene namestiti ali premestiti v Luksemburg druge organe in službe Skupnosti, zlasti tiste, ki se ukvarjajo s financami, in sicer pod pogojem, da je mogoče zagotoviti njihovo pravilno delovanje.V ta namen zahtevajo od Komisije, da jim vsako leto predloži poročilo o trenutni situaciji glede namestitve organov in služb Skupnosti ter o možnosti sprejemanja novih ukrepov za uresničevanje te določbe, pri čemer je treba upoštevati potrebo po zagotovitvi pravilnega delovanja Skupnosti.Člen 11Za zagotovitev pravilnega delovanja Evropske skupnosti za premog in jeklo mora Komisija premeščati različne službe postopoma in usklajeno, pri čemer nazadnje premesti službe, ki upravljajo s trgom premoga in jekla.Člen 12Ob upoštevanju prejšnje določbe ta sklep ne vpliva niti na začasne kraje dela institucij in služb Evropskih skupnosti, določene s prejšnjimi sklepi vlad, niti na preoblikovanje služb, ki bo posledica ustanovitve enotnega Sveta in enotne Komisije.Člen 13Ta sklep začne veljati na isti dan kot Pogodba o ustanovitvi enotnega Sveta in enotne Komisije Evropskih skupnosti.V Bruslju, 8. Aprila 1965Paul-Henri SpaakKurt SchmückerMaurice Couve de MurvilleAmintore FanfaniPierre WernerJ. M. A. H. Luns--------------------------------------------------


title: Sklep Sveta 2011/312/SZVP z dne 26. maja 2011 o spremembi in podaljšanju Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)

text:
               27.5.2011

               SL

               Uradni list Evropske unije

               L 140/55

         SKLEP SVETA 2011/312/SZVP
   z dne 26. maja 2011
   o spremembi in podaljšanju Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28 in 43(2) Pogodbe,
   ob upoštevanju naslednjega:

               (1)

               Svet je 25. novembra 2005 sprejel Skupni ukrep 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (1).

               (2)

               Svet je 12. maja 2010 sprejel Sklep 2010/274/SZVP (2) o spremembi Skupnega ukrepa 2005/889/SZVP in o njegovem podaljšanju do 24. maja 2011.

               (3)

               Politični in varnostni odbor (PVO) je 16. februarja 2011 odobril priporočila glede strateškega koncepta v okviru skupne varnostne in obrambne politike (SVOP) za usposabljanje palestinskega osebja, ki upravlja mejo in mejne prehode v Gazi.

               (4)

               EU BAM Rafah bi bilo treba na podlagi sedanjega mandata podaljšati od 25. maja 2011 do 31. decembra 2011.

               (5)

               Prav tako je treba določiti referenčni finančni znesek za kritje odhodkov, povezanih z EU BAM Rafah za obdobje od 25. maja 2011 do 31. decembra 2011 –

         SPREJEL NASLEDNJI SKLEP:
   Člen 1
   Skupni ukrep 2005/889/SZVP se spremeni:

               1.

               V drugem odstavku člena 2 se vstavi naslednja točka:

                           „(d)

                           pomaga EUPOL COPPS pri dodatnih nalogah na področju usposabljanja osebja palestinskih oblasti, ki upravlja mejo in mejne prehode v Gazi.“.

               2.

               Člen 10(1) se nadomesti z naslednjim:
               „1.   PVO v okviru odgovornosti Sveta in VP politično nadzira in strateško usmerja misijo. Svet v ta namen pooblašča PVO za sprejemanje ustreznih sklepov v skladu s členom 38 Pogodbe. To pooblastilo vključuje pristojnosti za imenovanje vodje misije na predlog VP in za spreminjanje OPLAN. Obsega tudi potrebne pristojnosti v zvezi z naknadnimi sklepi glede imenovanja vodje misije. Za odločanje v zvezi s cilji in prenehanjem misije je še naprej pristojen Svet.“.

               3.

               Člen 13(1) se nadomesti z naslednjim:
               „1.   Referenčni finančni znesek za kritje odhodkov, povezanih z misijo za obdobje od 25. maja 2011 do 31. decembra 2011, znaša 1 400 000 EUR.“.

               4.

               V členu 16 se drugi odstavek nadomesti z naslednjim:
               „Veljati preneha 31. decembra 2011.“.

         Člen 2
   Ta sklep začne veljati na dan sprejetja.
   Uporablja se od 25. maja 2011.

      V Bruslju, 26. maja 2011

            Za Svet

            Predsednik

         MARTONYI J.

      (1)  UL L 327, 14.12.2005, str. 28.

      (2)  UL L 119, 13.5.2010, str. 22.